BJP नेता ने कहा- ममता बनर्जी ने पश्चिम बंगाल को बनाया 'मिनी पाकिस्तान', हम भेजेंगे 'जय श्री राम' के पोस्टकार्ड  
त्रिपुरा बीजेपी नेता पापिया दत्त ने सीएम ममता पर साधा निशाना
कहा- ममता बनर्जी और उनके गुंडों ने राज्य को 'मिनी पाकिस्तान' में बदल दिया
त्रिपुरा बीजेपी महिला मोर्चा 'जय श्री राम' लिखकर ममता को भेजेगी
दत्त ने कहा, 'राष्ट्रीय कार्यक्रम में भाग लेने के तहत बीजेपी की त्रिपुरा महिला यूनिट, ममता बनर्जी को जय श्री राम लिखे हुए पोस्टकार्ड भेजेगी. ममता बनर्जी और उनके गुंडों ने पश्चिम बंगाल को 'मिनी पाकिस्तान' में बदल दिया है और उन्हें राम से एलर्जी है जोकि सच के प्रतीक हैं.' 
दत्त ने ममता बनर्जी को जय श्री राम का जाप करने की भी सलाह दी. बता दें कि उत्तर 24 परगना जिले में एक ग्रुप जय श्री राम का नारा लगा रहा था. उसी दौरान ममता बनर्जी ने उन पर नाराजगी जाहिर की थी. इस घटना के बाद से ही 'जय श्री राम' नारे को लेकर ममता सरकार विपक्ष के निशाने पर है.